149. löggjafarþing 2018–2019.

Þingskjal 1980 — 1023. mál.

Fyrirspurn

til dómsmálaráðherra um rafrænar þinglýsingar.

Frá Ólafi Ísleifssyni.

1.	Hverjir teljast vera helstu hagsmunaaðilar í skilningi 12. gr. reglugerðar um rafrænar þinglýsingar, nr. 360/2019?

2.	Við hvaða hagsmunaaðila hefur verið haft samráð skv. 12. gr. reglugerðar nr. 360/2019, við hverja stendur til að hafa samráð, hverja ekki og hvers vegna?

3.	Hvernig hyggst ráðherra gæta jafnræðis milli ólíkra hagsmunaaðila við samráð skv. 12. gr. reglugerðar nr. 360/2019?

4.	Hvernig hyggst ráðherra tryggja aðkomu fulltrúa einstaklinga, sem eru aðilar að veð
samningum, að samráði skv. 12. gr. reglugerðar nr. 360/2019?

5.	Hvernig sér ráðherra fyrir sér að aðrir en þinglýstir veðkröfuhafar geti sannað rétt sinn til veðréttinda sem þeir gætu viljað leiðrétta skráningu á skv. 12. gr. reglugerðar nr. 360/2019, ef ekki með framvísuðu frumriti veðbréfs árituðu um framsal?

6.	Hvernig geta einstaklingar sem eru aðilar að veðsamningum leitað leiðréttingar á skrán
ingu kröfuhafa í þeim tilvikum þegar skráning þeirra kann að vera röng?

Skriflegt svar óskast.